**Piţi**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iar am simţit dezamăgirea

De oameni şi alta-i pornirea

Din suflet ce e pentru ei,

Ce îi numesc semenii mei!

Aveam nevoie de ajutor,

Muncisem şi avusesem spor,

Dar oboseala încet mă copleşise,

Eram încă pe drumuri pe la şase.

Acei ce trebuiau să mă ajute

Vorbeau într-una vrute şi nevrute

Şi aşteptam, chiar de-mi venise rândul...

Dezamăgire-n suflet, în altă parte gândul.

M-am „trezit” brusc, am auzit pe altul

A fi dezamăgit, dar cu lătratul,

Un câine-nchis în colţ în curtea

Prea mică pentru el! Simţindu-i setea

De atenţie şi multă afecţiune,

M-am dus la el, pusă pe fapte bune,

Iar câinele deodată s-a oprit

Şi din lătrat şi din mersu-i grăbit!

A-ntins boticul umed către mine,

M-a privit drept în ochi şi Doamne

Mi-a spus atâtea lucruri cu privirea...

Pe loc s-a spulberat dezamăgirea!

L-am mângâiat ca-n cel mai frumos vis

Şi de plăcere câinele-a închis

Ochii cei blânzi şi capul a lăsat

În palma mea, parcă prea apăsat,

Cu înţeles, că suntem amândoi

La fel trataţi. Dar mai apoi...

Ne-am răsfăţat ca doi copii în joacă,

Făcând cel mai uşor timpul să treacă!

Pentru un timp am fost doi fericiţi

Iar cei din jur ne urmăreau uimiţi,

Piţi cel mic, nervos şi neglijat

De un străin, uşor s-a ataşat!